BNI
బిఎన్‌ఐ బిజినెస్‌ రూ.550 కోట్లు
హైదరాబాద్‌,జూన్‌ 29: ప్రపంచఅగ్రగామి రిఫరెల్‌ సంస్థ బిఎన్‌ఐ వ్యాపారపరంగా గత ఏడాది 13.5 బిలియన్‌ డాలర్ల విలువైన 9.3 మిలియన్‌ రెఫరల్స్‌ను పంపించిందని సంస్థ ప్రకటించింది. బిఎన్‌ఐ హైదరా బాద్‌ ఐదో వార్షికోత్సవ వేడుకలకు సమాయత్తం అవుతున్నదని, గతఏడాది 23 చాప్టర్లతో వెయ్యిమందికిపైగా సభ్యులున్న స్థాయికి చేరి రూ.550కోట్ల రూపాయల వ్యాపారం చేసినట్లు సంస్థ ఎగ్జిక్యూటివ్‌ డైరెక్టర్‌ భరత్‌షా వెల్లడించారు. వచ్చేనెల ఒకటవ తేదీన ఎంఎస్‌ఎంఇ సదస్సు, గోనాట్‌ 2017 పేరుతో ప్రదర్శన నిర్వహిస్తున్నట్లు వివరించారు.
ప్రముఖ విద్యావేత్తలు భవేష్‌ భాటియా, అంధ వ్యాపారవేత్త రాజీవ్‌ తల్‌రేజా, లీడ్‌ ఆర్‌ బ్లీడ్‌పేరుతో అత్యుధికంగాఅమ్ముడయిన పుస్తక రచయిత మహేష్‌ మ్యాక్‌శ్రీనివాసన్‌, మురళీ శ్రీణివాసన్‌ తదితరులు పాల్గొంటారన్నారు. భరత్‌షా మాట్లాడుతూ 12నెలల కాలంలోనే 13.5 బిలియన్‌ డాలర్ల వ్యాపారం చేసామని, జూన్‌నెలలో హైదరాబాద్‌ బిఎన్‌ఐ చాప్టర్‌ ఐదేళ్లు పూర్తయిందని, అన్నారు. 77దేశాల్లో బిఎన్‌ఐకు 8026కుపైగా చాప్టర్లలోమొత్తం 2,21లక్షలమంది సభ్యు లున్నారన్నారు.
దేశంలోని 31నగరాల్లో 14,720 మంది సభ్యులతో 321 చాప్టర్లు కొనసాగుతున్నాయ న్నారు. బిజినెస్‌ ఎక్స్‌పోలో భాగంగా వివిధ వ్యాపారాలకు సంబంధించిన 75స్టాల్స్‌ అందుబాటులో ఉంటాయని, వివిధ రాష్ట్రాలకు చెందిన వేలాదిమంద ఇనెట్‌వర్కింగ్‌ వ్యాపారవేత్తలు ప్రత్యక్షంగా వీక్షించే అవకాశం ఉందని భరత్‌షా వెల్లడించారు. మీడియా సమావేశంలో బిఎన్‌ఐ ప్రతినిధులు టి.సతీష్‌కుమార్‌, సంజనాషా, కెప్టెన్‌ ఆనంద్‌ వంటి వారు మాట్లాడుతూ భారత్‌లో సూక్ష్మ, చిన్న, మధ్యతరహా సంస్థలు స్టార్టప్‌సంస్థలు మార్కెట్‌తో సులభంగా అనుసంధానం అయ్యేందుకు బిఎన్‌ఐ ఎంతో తోడ్పాటునిస్తుందన్నారు.